Coba ceritain soal Jamilah Zakaria dalam bahasa melayu

YB Jamilah Zakaria adalah merupakan Ahli Dewan Negeri Perak untuk Trong yang memenangi Pilihan raya umum Malaysia 2018 lalu.

Berpengalaman selama 15 tahun dalam politik, Jamilah Zakaria berjaya tawan DUN Trong pada Pilihan Raya Umum ke-14 (PRU14) meskipun pertama kali bertanding. Beliau yang juga Ketua Puteri UMNO Bahagian Bukit Gantang berkata, kepercayaan diberikan kepada orang muda sepertinya sebagai calon adalah peluang terbaik mengetengahkan kewibawaan seorang pemimpin wanita, selain tanda penghargaan tertinggi BN terhadap calon muda dan wanita.

Beliau daripada Barisan Nasional menang dengan mendapat 5,139 undian ketika menentang Muhd Faisal Abd Rahman daripada Pas yang mendapat 3,241 undi dengan majoriti undi sebanyak 1,898.

Selain aktif berpolitik, beliau juga berpengalaman dalam bidang pendidikan serta khidmat sosial kepada masyarakat.

Anak kelahiran Gedangsa Selangor dan ibu bapanya berasal dari Kampung Baru Ayer Terjun, Trong ini merupakan Ahli Jawatankuasa (AJK) UMNO Bukit Gantang dan Pengerusi Keahlian dan Daftar Pemilih UMNO Bahagian Bukit Gantang.

Jamilah juga pernah menyandang Ketua Puteri UMNO Bahagian Bukit Gantang dan AJK War Room PRU13 dan PRU14 pada tahun 2008 hingga 2018.

Selain itu Ahli UMNO Cawangan Taman Sungai Mas selama setahun ini pernah memegang jawatan Ketua Puteri UMNO Bukit Gantang serta AJK Bilik Gerakan PRU12.

Sebelum aktif dalam politik, beliau bertugas sebagai seorang guru di Sekolah Menengah Kebangsaan (SMK) Sri Kota selama 11 tahun sebelum dilantik Penolong  Pegawai Pendidikan Daerah (latihan) pada tahun 2013 hingga 2018.

Mendapat pendidikan tertinggi Universiti Malaya (UM), beliau memiliki kelayakan akademik Ijazah Sarjana Muda Pendidikan pada tahun 1998 hingga 2002 dan Sarjana Pentadbiran awan dari Universiti Sains Malaysia (USM) pada tahun 2021.

Bekas pelajar Sekolah Menengah Sains Pokok Sena Kedah ini pernah juga bersekolah di Sekolah Menengah Kebangsaan (SMK) Dr Burhanuddin Taiping Perak.

Jamilah telah mendirikan rumah tangga bersama Mohd Muzri Abdul Razak. Pasangan ini dikurniakan tiga anak iaitu Nurin Nafiesah, Nurilmi Natrah dan Mohd Hafiy Ilman.